Forslag til RÅDETS FORORDNING om fjerde ændring af forordning (EF) nr. 2742/1999 om fastsættelse for år 2000 af fiskerimuligheder og dertil knyttede betingelser for visse fiskebestande og grupper af fiskebestande

(forelagt af Kommissionen)

BEGRUNDELSE

Rådets forordning (EF) nr. 2742/1999 fastsætter bl.a. de fiskerimuligheder og dertil knyttede betingelser for fiskeri af almindelig tun i det østlige Atlanterhav og Middelhavet, som gælder i 2000. Den kvote, der er tildelt Fællesskabet (18,590 Tm) svarer til den kvote, der er tildelt af Den Internationale Kommission for Bevarelse af Tunfiskebestanden i Atlanterhavet (ICCAT).

På det sidste årlige møde i ICCAT (der afholdtes i november 1999) fik Fællesskabet anerkendt et overskud på 2,581 Tm tunfisk i 1998, som kan overføres til 2000. Dette overskud opnåedes, idet der blev taget hensyn til revisionen af de fangststatistikker, der vedtoges af ICCAT for 1993-1994, og som er referencegrundlag for fangstbegrænsningerne i 1998. Fællesskabet gik i ICCAT ind for denne revision i overensstemmelse med bestemmelserne i Rådets forordning 65/98.

På Rådets møde (fiskeri) i december 1999 forpligtede Kommissionen sig til at forelægge et forslag til ændring af Fællesskabets kvote for fiskeri af tunfisk i 2000 på grundlag af ovennævnte overskud, idet der tages hensyn til medlemsstaternes overfiskning og underudnyttelse af deres kvoter i 1998.

De 2,581 Tm, der overføres til 2000, tildeles på grundlag af de enkelte medlemsstaters bidrag til opbygningen af fællesskabsoverskuddet i 1998.

Rådet anmodes om at vedtage dette forslag, så fiskerne får mulighed for at udnytte de nye fiskerimuligheder og fortsat kan drive fiskeri på rimelige betingelser.

Forslag til RÅDETS FORORDNING om fjerde ændring af forordning (EF) nr. 2742/1999 om fastsættelse for år 2000 af fiskerimuligheder og dertil knyttede betingelser for visse fiskebestande og grupper af fiskebestande

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur [1], særlig artikel 8, stk. 4,

[1] EFT L 389 af 31.12.1990, s. 1.

under henvisning til forslag fra Kommissionen, og

ud fra følgende betragtninger:

(1) Forordning (EF) nr. 2742/1999 af 17. december 1999 om fastsættelse for år 2000 af fiskerimuligheder og dertil knyttede betingelser for visse fiskebestande og grupper af fiskebestande.

(2) I henhold til forordning (EF) 65/98 af 19. december 1997 har Kommissionen til opgave at foretage en revision af fangststatistikkerne i Den Internationale Kommission for Bevarelse af Tunfiskebestanden i Atlanterhavet (ICCAT) og til at ændre Fællesskabets kvoter for 1998 i henhold hertil.

(3) ICCAT vedtog på sit årlige møde i november 1998 en revision af fangststatistikkerne for 1993 og 1994, som danner reference for fangstbegrænsningerne for 1998.

(4) ICCAT vedtog i princippet på sit årlige møde i november 1999 på grundlag af de reviderede data, at Fællesskabet havde underudnyttet sin fangstbegrænsning for 1998 med 2,581 Tm.

(5) Tildelingen af de 2,581 tons, der overføres til 2000, er beregnet på grundlag af medlemsstaternes bidrag til opbygningen af Fællesskabets overskud i 1998.

(6) Rådets forordning (EF) nr. 2742/1999 bør ændres i overensstemmelse hermed-

UDSTEDT FØLGENDE FORORDNING:

Artikel 1

Forordning (EF) nr. 2742/1999 affattes således:

Angivelserne i bilaget træder i stedet for de tilsvarende angivelser i bilag I F.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den ...

På Rådets vegne

Formand

BILAG

>TABLE POSITION>